
«Бисеринки» бию коллективы һәм аның җитәкчесе бортында булган «Истантабул – Казан» рейсы очкычы Казанга 01.00 сәгатьтә килеп төште.

«Казан» халыкара аэропортында аларны Татарстан Республикасы Президенты аппараты вәкилләре каршы алды, шул исәптән Татарстан Республикасы Президенты ярдәмчесе Ләйлә Фазлыева һәм башкалар.

Искәртәбез, Чаллы шәһәреннән булган «Бисеринки» бию коллективы кызлары, халыкара конкурста чыгыш ясаганнан соң кайтып барганда, 2016 елның 28 июнендәге теракт аркасында, «Ататөрк» аэропортында (Истанбул) тоткарланып калганнар иде.

Бүген Казан җиренә килеп төшүгә үк балаларны төнгегә кунакханәләрнең берсендә урнаштырдылар. 30 июнь көнне иртән алар автобуста Чаллы шәһәренә юнәләчәкләр.
«Бисеринки» бию коллективы балалары бортында булган «Истантабул – Казан» очкычы Казанга килеп җитте